b"\n_START_ARTICLE_\nAeroport de La Gomera\n_START_SECTION_\nHist\xc3\xb2ria\n_START_PARAGRAPH_\nL'aviaci\xc3\xb3 a l'illa de La Gomera comen\xc3\xa7a a la d\xc3\xa8cada dels anys 50 del segle passat, quan s'inicia la construcci\xc3\xb3 d'un aer\xc3\xb2drom privat anomenat El Revolcadero, que es trobava dins el terme municipal d'Alajer\xc3\xb3. Aquest aer\xc3\xb2drom tenia una pista (09-27), un hangar i una petita caseta que feia les funcions de torre de control i es va obrir per a \xc3\xbas particular del propietari i com aer\xc3\xb2drom per emerg\xc3\xa8ncies i treballs de fumigaci\xc3\xb3._NEWLINE_Com a conseq\xc3\xbc\xc3\xa8ncia dels problemes d'atenci\xc3\xb3 sanit\xc3\xa0ria que patia l'illa, l'any 1962 comencen els estudis per a construir un aeroport a l'illa. Tot i aix\xc3\xb2, el projecte no es va dur a terme. Es va tornar a rependre el 1975, per\xc3\xb2 a causa de l'obertura de l'Aeroport de Tenerife Sud i a l'inici d'una l\xc3\xadnia de vaixells r\xc3\xa0pids que unien l'illa amb Los Cristianos, a Tenerife, es torna a retardar el projecte._NEWLINE_Finalment, a la d\xc3\xa8cada dels vuitanta, a causa de problemes amb l'evacuaci\xc3\xb3 de ferits, es posa de manifest la necessitat de tenir un aeroport a l'illa, i el 27 de juliol de 1987 es signa un conveni per la construcci\xc3\xb3 de l'aeroport a La Gomera._NEWLINE_A finals de 1990 comencen les obres i a finals de 1994 l'aer\xc3\xb2drom ja disposa d'una pista de vol (09-27), un lloc per estacionament d'aeronaus i un carrer d'enlla\xc3\xa7. La ubicaci\xc3\xb3 triada fou l'altipl\xc3\xa0 dels acantilats, que es troba a dos quil\xc3\xb2metres del vell aer\xc3\xb2drom de El Revolcadero._NEWLINE_A finals de 1995 AENA es va fer c\xc3\xa0rrec de les instal\xc2\xb7lacions. La terminal de passatgers fou inaugurada l'any 1999."